Saadi

Saadi (, Saʿdī; dzimis 1209. vai 1210. gadā Šīrāzā, miris 1283. vai 1291. gadā) bija izcils persiešu viduslaiku dzejnieks un sūfistu domātājs.

 Dzīvesgājums 
Dzimis pēc 1209. gada Šīrāzā, Persijā. Līdz 1226. gadam viņš Bagdādē studēja arābu literatūru un islāma zinātnes. Apceļoja Sīriju, Palestīnu, Jemenu, Turciju, Ēģipti un citas zemes. Iespējams, kādu laiku viņš pavadījis krustnešu gūstā. 
Pēc mongoļu hana Hulagu iebrukuma viņš ap 1257. gadu atgriezās Širāzā un sacerēja savus autobiogrāfiskos dzejojumus. 

Miris Šīrāzā pēc 1283. gada.

 Darbi 
Saadi nozīmīgākie darbi ir dzeju un prozu apvienojošās grāmatas "Augļu dārzs" (Būstān, 1275), "Rožu dārzs" (Golestān, 1258), kā arī dzejas krājums "Dīvāns" (Divan).

Pirmais, kas ar Saadi darbiem iepazīstināja Eiropu, bija Andrē di Riērs, kas 1634. gadā publicēja daļēju "Rožu dārza" tulkojumu franču valodā. 1654. gadā Ādams Oleāriuss vācu valodā pilnībā publicēja gan "Augļu dārzu", gan "Rožu dārzu".

Latviešu valodā ir izdots "Rožu dārzs" Ulda Bērziņa atdzejojumā (1983).

 Ārējās saites 
 "Rožu dārzs" (angļu valodā) 
 Saadi biogrāfija (angļu valodā)

Kategorija:1209. gadā dzimušie
Kategorija:13. gadsimtā mirušie
Kategorija:Persiešu rakstnieki
Kategorija:Persiešu valodā rakstošie
Kategorija:Irānas dzejnieki
Kategorija:Irānā dzimušie